సి. రాబర్ట్ బ్రూస్

సి. రాబర్ట్ బ్రూస్  భారతదేశానికి చెందిన రాజకీయ నాయకుడు. ఆయన 2024లో జరిగిన లోక్‌సభ ఎన్నికలలో తిరునెల్వేలి నియోజకవర్గం నుండి తొలిసారిగా లోక్‌సభ సభ్యుడిగా ఎన్నికయ్యాడు. 
జననం, విద్యాభాస్యం 
రాబర్ట్ బ్రూస్ 1962 మే 27న తమిళనాడు రాష్ట్రంలో చెల్లపన్, స్టార్ క్వీన్ దంపతులకు జన్మించాడు. ఆయన 1986లో అంబేద్కర్ లా యూనివర్శిటీ నుండి తన బ్యాచిలర్ ఆఫ్ లాస్, 2023లో మద్రాస్ యూనివర్శిటీ నుండి మాస్టర్ ఆఫ్ లాస్ పూర్తి చేశాడు.
రాజకీయ జీవితం
రాబర్ట్ బ్రూస్ కాంగ్రెస్ పార్టీ ద్వారా వివిధ హోదాల్లో పని చేసి 2023 తెలంగాణ శాసనసభ ఎన్నికలు, 2019 ఎన్నికల్లో తిరువనంతపురం లోక్‌సభ స్థానానికి ఏఐసీసీ పరిశీలకుడిగా పని చేశాడు. ఆయన 2024లో జరిగిన లోక్‌సభ ఎన్నికలలో తిరునెల్వేలి నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి నైనార్ నాగేంద్రన్ పై 165620 ఓట్ల మెజారిటీతో గెలిచి తొలిసారిగా లోక్‌సభ సభ్యుడిగా ఎన్నికయ్యాడు.
మూలాలు

వర్గం:1962 జననాలు
వర్గం:18వ లోక్‌సభ సభ్యులు
వర్గం:తమిళనాడు నుండి ఎన్నికైన లోక్‌సభ సభ్యులు
వర్గం:తమిళనాడు రాజకీయ నాయకులు
వర్గం:తమిళనాడు వ్యక్తులు